**Výbor Národnej rady Slovenskej republiky**

**pre ľudské práva a národnostné menšiny**

14. schôdza výboru

Č. PREDS-358/2011

**Výpis zo zápisnice Výboru Národnej rady Slovenskej republiky pre ľudské práva a národnostné menšiny**

z 28. júna 2011

kzákonu z 25. mája 2011, ktorým sa mení a dopĺňa zákon č. 184/1999 Z. z. o používaní jazykov národnostných menšín v znení zákona č. 318/2009 Z. z. a ktorým sa menia a dopĺňajú niektoré zákony, vráteného prezidentom Slovenskej republiky na opätovné prerokovanie Národnou radou Slovenskej republiky (tlač 424)

Rozhodnutie prezidenta o vrátení zákona na schôdzi výboru odôvodnila riaditeľka odboru legislatívy a milostí Kancelárie prezidenta Slovenskej republiky Mária Dreninová.

Spravodajca výboru Ondrej Dostál predložil návrh na uznesenie, uvedený v prílohe. Iný návrh na uznesenie výboru predložený nebol.

Výbor neprijal uznesenie, keďže navrhnuté uznesenie nezískalo potrebný súhlas nadpolovičnej väčšiny všetkých poslancov výboru. (Za návrh hlasovalo 5 poslancov, proti traja poslanci, nikto sa nezdržal. Počet členov výboru je 11, na hlasovaní bolo prítomných 8 poslancov.)

Jana Žitňanská Ondrej Dostál

overovateľka výboru podpredseda výboru

**Výbor Národnej rady Slovenskej republiky**

**pre ľudské práva a národnostné menšiny**

14. schôdza výboru

Č. PREDS-358/2011

**NÁVRH**

**Uznesenie**

**Výboru Národnej rady Slovenskej republiky**

**pre ľudské práva a národnostné menšiny**

z 28. júna 2011

kzákonu z 25. mája 2011, ktorým sa mení a dopĺňa zákon č. 184/1999 Z. z. o používaní jazykov národnostných menšín v znení zákona č. 318/2009 Z. z. a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 424)

**Výbor Národnej rady Slovenskej republiky**

**pre ľudské práva a národnostné menšiny**

1. **nesúhlasí**

s rozhodnutím prezidenta Slovenskej republiky č. 1690-2011-BA z 13. júna 2011, v ktorom prezident Slovenskej republiky navrhol Národnej rade Slovenskej republiky pri opätovnom prerokovaní neprijať zákon ako celok,

1. **súhlasí**

so zákonom z 25. mája 2011, ktorým sa mení a dopĺňa zákon č. 184/1999 Z. z. o používaní jazykov národnostných menšín v znení zákona č. 318/2009 Z. z. a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 424)

1. **odporúča**

Národnej rade Slovenskej republiky **schváliť** zákon z 25. mája 2011, ktorým sa mení a dopĺňa zákon č. 184/1999 Z. z. o používaní jazykov národnostných menšín v znení zákona č. 318/2009 Z. z. a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 424),

1. **poveruje**

- predsedníčku výboru, aby výsledky rokovania výboru spolu s výsledkami rokovania ďalšieho výboru spracovala do písomnej správy výborov Národnej rady Slovenskej republiky a predložila ju na schválenie gestorskému výboru,

- spoločného spravodajcu výborov Ondreja Dostála, aby na schôdzi Národnej rady Slovenskej republiky informoval o výsledku rokovania výborov a aby odôvodnil stanovisko gestorského výboru k vrátenému zákonu.

Jana Žitňanská Ondrej Dostál

overovateľka podpredseda výboru